Bonita Pietila

Bonita ”Bonnie” Pietila (s. 1953) on amerikansuomalainen tuottaja, joka on toiminut vuosina 1989–2006 Simpsonit-animaatiosarjan roolittajana (casting director) ja vuosina 1999–2015 yhtenä sarjan tuottajista. Hän vastasi sarjan ääninäyttelijöiden roolituksista. Pietila on palkittu Emmy-palkinnolla vuosina 1998, 2000 ja 2001. Emmy-palkintoehdokkaana hän on ollut vuosina 2002 ja 1999. Suomi-Seura valitsi hänet vuoden 2014 ulkosuomalaiseksi.Simpsoneissa ”suomalaisosaamista” - Palkitaan Helsingissä, Uusi Suomi 12.5.2014. == Elämä == Bonita Pietila syntyi ja kasvoi Michiganin suomalaisalueella Upper Peninsulalla Gwinnissä. Hänen isovanhempansa olivat tulleet Yhdysvaltoihin siirtolaisina Teuvalta Suomesta ja hänen vanhempansa olivat ensimmäisen polven amerikansuomalaisia.Matti Koskinen, Simpsonien Suomi-äiti, Helsingin Sanomat 22.5.2014 sivu B 16Yhtenä päivänä Bonita Pietilan puhelin soi ja hänen koko elämänsä muuttui – suomalainen päätyi luomaan Simpsoneita 28 vuodeksi: nyt hän kertoo tarinansa Ilta-Sanomat 5.1.2019 Pietila ei puhu suomeahttps://www.hs.fi/ihmiset/art-2000002733048.html. Pietila opiskeli Michigan State Universityssa ja aloitti siellä uransa konserttipromoottorina. Sieltä hän muutti 1980-luvun puolivälissä Los Angelesiin, jossa hänestä tuli agentti. Pietila vastasi roolituksesta vuonna 1986 elokuvassa Texasin moottorisahamurhaaja 2 ja seuraavana vuonna elokuvassa Kolmannen korvapuusti. Hänen uransa lähti kunnolla nousuun, kun hän sai työtä The Tracey Ullman Show’sta vuonna 1987. Eräänä päivänä, ilmeisesti alkuvuodesta 1987, hieman ennen Simpsonien ensiesiintymistä piirtäjä Matt Groening soitti Pietilalle ja kysyi, tekisikö hän roolituksia sarjaan tulevaan piirrettyyn sketsiin. Groening selitti hahmot, ja Pietila ilmoitti tietävänsä sopivia näyttelijöitä: Yeardley Smithin, jonka hän oli nähnyt teatterinäytelmissä, ja Nancy Cartwrightin, joka oli hänen tuttunsa parin vuoden takaa. Lisäksi Pietila otti Homer Simpsonin ääneksi Dan Castellanetan ja Marge Simpsonin ääneksi Julie Kavnerin. Pietila työskenteli Simpsoneissa 26. tuotantokauteen asti, 602 jakson verran. Hän jäi eläkkeelle vuonna 2015. Pietilan ansiosta Simpsoneissa on ollut mukana myös Suomea ja suomalaisuutta koskevia vitsejä. Jaksoissa on myös ollut viittauksia Pietilaan itseensä: 9. tuotantokauden jakson ”Valmentajan poika” lopputeksteissä hän on yksi Homerin "erottamista" työntekijöistä ja 15. tuotantokauden jakson ”Välkky ja välkympi” lopputekstien aikana vierasääni Simon Cowell pilkkaa Pietilan nimen kohdalla jakson huonoa roolitusta. == Filmografia== Casting Director: *Simpsonit (92 jaksoa, 1989–2006) *Teen Angel (1997, televisiosarja) *Notes from Underground (1995) *CBS Summer Playhouse (1 jakso, 1988) -Tickets, Please (1988) televisiosarjan jakso *Kolmannen korvapuusti (1987, nimellä Bonnie Pietila) *Texasin moottorisahamurhat 2 (1986) Tuottaja: *Simpsonit (1999–2015) Casting Department: *Eläinten kapina (1999) (TV) (ääniroolitus) *Kovat kundit eivät tanssi (1987) (roolitus Los Angelesissa) *The Tracey Ullman Show (1987) (televisiosarja, ääniroolitus) Muita töitä: *The Simpsons: Virtual Springfield (1997) (videopeli, äänivastaava) *Springfield's Most Wanted (1995) (TV) (kykykoordinaattori) == Lähteet == ==Aiheesta muualla== * Luokka:Roolittajat Luokka:Simpsoneiden tekijät Luokka:Amerikansuomalaiset henkilöt Luokka:Vuonna 1953 syntyneet Luokka:Elävät henkilöt